Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 1106

d) bizonyítani kell, hogy az átalakítás koncepciója megfelel a jogszabályokban foglalt követelményeknek, továbbá a nukleáris létesítmény belsõ szabályozásainak maradéktalan betartása esetén az átalakítás végrehajtása és az átalakított rendszer, rendszerelem, szervezet mûködése, valamint az átalakított dokumentum, irányítási rendszer alkalmazása biztonságos. 5.3.13.1000. Az átalakított rendszer, rendszerelem megfelelõségét, valamint a nukleáris létesítmény átalakított rendszerrel, rendszerelemmel való biztonságos üzemeltethetõségét az elemzések mellett gyakorlati vizsgálatokkal, tesztekkel, az üzemeltetési tapasztalatok értékelésével is igazolni kell. 5.3.13.1100. Az engedélyes az átalakítások mûszaki és nukleáris biztonsági megfelelõségét, a nukleáris biztonsági követelmények teljesülését egymásra épülõ ellenõrzések rendszerével biztosítja. 5.3.13.1200. Az átalakításokkal összefüggõ tevékenységeket az engedélyes irányítási rendszerébe illeszkedõ szabályozás alapján kell elvégezni. 5.3.13.1300. Az átalakított rendszer üzembe helyezéséhez végre kell hajtani az átalakításhoz kapcsolódó képzési programot, el kell végezni az átalakítással érintett üzemeltetési, szabályzó dokumentumok aktualizálását, a módosítás hatását elemezni kell, és meg kell ismertetni a munkavállalókkal. 5.3.13.1400. A kutatóreaktor felhasználói az általuk üzemeltetett kísérleti berendezést vagy annak biológiai védelmét csak az engedélyes hatáskörrel rendelkezõ vezetõségének jóváhagyása után alakíthatják át. 5.3.13.1500. Biztosítani kell a munkavállalók és a vezetõség közötti folyamatos információáramlást a bevezetett változtatások értékelése és a szükséges korrekciók elõkészítése érdekében. Ebbe a folyamatba be kell kapcsolni az érintett szervezeteket is. 5.3.14. Sugárvédelem A sugárvédelmi tevékenység 5.3.14.0100. Az engedélyes kidolgozza a sugárvédelmi tevékenységek teljes körére kiterjedõ üzemeltetési szabályozásokat és eljárásrendeket. A sugárvédelmi üzemeltetési szabályozások és eljárásrendek az alábbi fõ követelmények megvalósítását szolgáló tevékenységeket, felelõsségeket tartalmazzák:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes